Mnr. & Mej. Zwarrie | Hoërskool Zwartkop
Oktobermaand…spogtyd…glans en swier!
In Zwarrieland is almal in rep en roer, want daar word weereens gesoek na ons eie Mnr. en Mej. Zwarrie!
Uit 90 inskrywings moet daar aan die einde net 11 seuns en 11 meisies gekies word. Om die gunstelinge te kan kies, word daar onderhoude gehou, borge ingesamel en semi-finale in die vierkant voor die skool gehou, waartydens leerlinge ook 'n geleentheid kry om te kan stem vir hulle keuse.
Dan…die kroning! Wat 'n genotvolle aand. 'n Hele vertoning word aangebied deur die finaliste, waarna meisies asemrowende aandrokke vertoon.
Natuurlik is dit die opwinding en eer daarvan om deel te neem aan die kompetisie, wat die finaliste laat oefen en borge insamel. 'n Groot dankie vir hul harde werk, is egter die pryse wat onder die wenners, naaswenners en ander finaliste verdeel word. Daar word elke jaar met opgehoue asems uitgesien na nog 'n spoggeleentheid!
Maar na die groot kroning is alles nie verby nie. Dan raak die finaliste betrokke by verskeie liefdadigheidsorganisasies en ploeg so terug in die skool se gemeenskap.
Ons jaarlikse Mnr & Mej Zwarrie is altyd 'n glansryke geleentheid. Hulle is in 2017 by 'n glansgeleentheid aangewys en lyk die uitslae soos volg:
Debutant (Meeste Borge): Juandré Scholtz
Mnr. Persoonlikheid: Francois Grobler
Mej. Persoonlikheid: Erika Richardt
Mnr. Fotogenies: Bernard Lubbe
Mej. Fotogenies: Elzanné Fourie
2de Prins: Bernard Lubbe
2de Prinses: Mareli Botha
1ste Prins: Juandré Scholtz
1ste Prinses: Danica Strydom
Mnr Zwarrie: Francois Grobler
Mej Zwarrie: Kaylin Kriegler
ZWARRIE REVUE 2017 WORD BEGELEI DEUR ZWARRIE ENSEMBLE ♫♫♫
Hoërskool Zwartkop is bevoorreg om 'n Revue te kon aanbied wat deur die Zwarrie Ensemble, onder leiding van mev. Gentille Collyer, begelei is. Hierdie talentvolle musikante het met elke vertoning die gehoor verras met hulle skitterende talent in die begeleiding van die soliste sowel as die groepitems.